**ΣΥΜΦΩΝΙΑ ΔΗΜΟΣΙΑΣ ΧΡΗΜΑΤΟΔΟΤΗΣΗΣ για το ετοσ 2023**

**ΠΡΟΟΙΜΙΟ**

Η Κυβέρνηση της Κυπριακής Δημοκρατίας μέσω του Γενικού Διευθυντή του **Υφυπουργείου Τουρισμού** που εδρεύει στη διεύθυνση **Λεωφόρος Λεμεσού 19, 2112 Αγλαντζιά,** **Λευκωσία** (στο εξής «η Χορηγούσα Αρχή»)

από το ένα μέρος,

και ……………………….. που εδρεύει στ.. …………………………(στο εξής ο «Δικαιούχος») που εκπροσωπείται νόμιμα από τ..…………………………………. .

από τo άλλο μέρος, ύστερα από απόφαση της Χορηγούσας Αρχής ημερομηνίας ………………. να καταβάλει χορηγία στο Δικαιούχο για την προώθηση επίτευξης συγκεκριμένων στόχων σύμφωνα με τον Περί της Λογιστικής και Δημοσιονομικής Διαχείρισης και Χρηματοοικονομικού Ελέγχου της Δημοκρατίας Νόμο (Ν. 38(I)/2014),

συμφώνησαν τα ακόλουθα:

# Σκοποσ χορηγιασ και ποσο χορηγιασ

1. Τηρουμένων των όρων και υποχρεώσεων που περιλαμβάνονται στην παρούσα Συμφωνία η Χορηγούσα Αρχή αναλαμβάνει να καταβάλει στο Δικαιούχο χορηγία ως ακολούθως:

1. Η αίτηση που υποβλήθηκε από το Δικαιούχο με αρ. πρωτ. …. εντάσσεται με απόφαση της Χορηγούσας Αρχής στο Σχέδιο Επιχορήγησης του Υφυπουργείου Τουρισμού για Xριστουγεννιάτικα Χωριά 2023-2024 (στο εξής το «Σχέδιο») με ημερομηνία πρόσκλησης για υποβολή προτάσεων …………………. Η χορηγία καταβάλλεται με βάση τους όρους και προϋποθέσεις του Σχεδίου, το οποίο επισυνάπτεται ως Παράρτημα 1 και αποτελεί αναπόσπαστο μέρος της παρούσας συμφωνίας.
2. Επιλέξιμος προϋπολογισμός της αίτησης που εγκρίθηκε:

**€… (…. ευρώ) για ….**

1. Ένταση/Ποσό Χορηγίας

\_\_\_% των ολικών Πραγματικών Επιλέξιμων Δαπανών με ανώτατο συνολικό ποσό τις **€ ……………………**

1. **ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΠΛΗΡΩΜΗΣ χορηγιασ**

1. Η καταβολή της χορηγίας θα γίνεται σε φάσεις ως εξής:

1.1 Προκαταβολή ανώτατου ποσοστού 20% της εγκεκριμένης δημόσιας ενίσχυσης και ανώτατο ποσό €14,000 (δεκατέσσερις χιλιάδες ευρώ), για ενέργειες που έχουν εγκριθεί εκ των προτέρων από το Υφυπουργείο, κατόπιν υποβολής σχετικού αιτήματος του δικαιούχου, μετά την υπογραφή της Συμφωνίας Δημόσιας Χρηματοδότησης.

1.2 Καταβολή ανώτατου ποσοστού 20% της εγκεκριμένης δημόσιας ενίσχυσης και ανώτατο ποσό €14,000 (δεκατέσσερις χιλιάδες ευρώ), έναντι τιμολογίων. Ειδικότερα θα πρέπει να υποβληθεί τιμολόγιο από τον δικαιούχο προς το Υφυπουργείο Τουρισμού για το ποσό της επιχορήγησης (χωρίς ΦΠΑ), τα οποία θα συνοδεύονται από αντίγραφα φορολογικών τιμολογίων τρίτων προς τον δικαιούχο που να καλύπτουν τουλάχιστον το ποσό της επιχορήγησης.

1.3 Εξόφληση υπολοίπου, κατόπιν υποβολής των πιο κάτω στοιχείων, μετά τη λήξη λειτουργίας του Χριστουγεννιάτικου Χωριού:

1.3.1 Υπεύθυνη δήλωση του δικαιούχου (Παράρτημα 4) μετά το τέλος της εκδήλωσης που:

(α) να βεβαιώνει ότι η επιχορηγημένη διοργάνωση πραγματοποιήθηκε επιτυχώς.

(β) να αναφέρει το ύψος ολικής δαπάνης αυτής.

(γ) να επεξηγεί τις δράσεις που έγιναν για συμμόρφωση με την κάθε παράμετρο του Σχεδίου ως οι πρόνοιες της παραγράφου Ι πιο πάνω

(δ) να βεβαιώνει ότι όλα τα στοιχεία και δικαιολογητικά που έχουν υποβληθεί είναι ορθά.

(ε) να βεβαιώνει ότι όλα όσα έχουν υποβληθεί στην αίτηση έχουν υλοποιηθεί τουλάχιστο κατά το 90%.

1.3.2 Υποστηρικτικά στοιχεία (π.χ. ανακοινώσεις τύπου, φωτογραφικό υλικό και βίντεο από την εκδήλωση με δικαίωμα αξιοποίησης από το Υφυπουργείο, για σκοπούς προβολής σε έντυπα ή άλλα μέσα προβολής).

1.3.3 Υλικό προβολής της εκδήλωσης όπου αναφέρεται το Υφυπουργείο ως μέγας χορηγός. Ειδικότερα, σε όλα τα μέσα, θα πρέπει να προβάλλεται αποκλειστικά το λογότυπο των Χριστουγεννιάτικων Χωριών του Υφυπουργείου Τουρισμού μαζί με το λογότυπο Love Cyprus.

1.3.4 Προσκόμιση κατάστασης εσόδων/εξόδων εκδήλωσης πιστοποιημένη από τον λογιστή του Κοινοτικού Συμβουλίου ή τον Πρόεδρο Κοινοτικού Συμβουλίου.

1.3.5 Τιμολόγιο από τον δικαιούχο προς το Υφυπουργείο Τουρισμού το οποίο θα αναφέρει το όνομα της διοργάνωσης (π.χ. Χριστουγεννιάτικο Χωριό στη Χ Κοινότητα) και το ποσό επιχορήγησης που έχει εγκριθεί.

1.3.6 Αντίγραφα φορολογικών τιμολογίων τρίτων τα οποία να καλύπτουν την πραγματική ολική επιλέξιμη δαπάνη και για τα οποία τεκμηριώνεται η εξόφληση τους ως ακολούθως:

Όλα τα τιμολόγια θα πρέπει να εξοφλούνται με επιταγή του Δικαιούχου ή με την πιστωτική του κάρτα ή μέσω τράπεζας (μεταφορά από τον λογαριασμό του δικαιούχου στον λογαριασμό του προμηθευτή) νοουμένου ότι τεκμηριώνεται με σχετικά παραστατικά όπως:

**Κατάσταση λογαριασμού από την Τράπεζα (Bank Statement) του Δικαιούχου, στην οποία να αναγράφονται οι αριθμοί των επιταγών, οι μεταφορές μέσω τράπεζας (bank transfer) και οι πληρωμές με πιστωτική κάρτα, με τις οποίες έγινε η πληρωμή/ εξόφληση των τιμολογίων.**

Σε περίπτωση που δεν αναγράφεται ο αριθμός της επιταγής στην απόδειξη πληρωμής με την οποία έγινε η πληρωμή/ εξόφληση του τιμολογίου, απαιτείται η υποβολή αντιγράφου της επιταγής κατάλληλα σφραγισμένης από την Τράπεζα, καθώς και αναλυτική κατάσταση της μερίδας του δικαιούχου από τον προμηθευτή [για τιμολόγια επί πιστώσει (credit invoice)].

Διευκρινίζεται ότι πληρωμές σε μετρητά δεν γίνονται αποδεκτές για σκοπούς χορηγίας, καθώς δεν υπάρχει ικανοποιητική τεκμηρίωση και διαδρομή ελέγχου.

Διευκρινίζεται περαιτέρω ότι τεκμηρίωση εξόφλησης των φορολογικών τιμολογίων τρίτων θα πρέπει να υποβληθεί και για τα τιμολόγια που υποβλήθηκαν με βάση την παράγραφο Ν.1.1.2.

1.3.7 Αποδεικτικά των ενεργειών που έχουν πραγματοποιηθεί (π.χ. φωτογραφικό υλικό).

1. Ο/η αιτητής/τρια δεσμεύεται ότι θα υλοποιήσει κατά τουλάχιστο 90% των όσων θα υποβάλει στην αίτησή του, περιλαμβανομένης της τήρησης του χρονοδιαγράμματος και των υπόλοιπων απαιτήσεων της παραγράφου. Ι. Σε περίπτωση που δεν υπάρξει ανάλογη υλοποίηση και διαφανεί κάτι τέτοιο από τους επιτόπιους και άλλους ελέγχους της Υπηρεσίας του Υφυπουργείου, τότε θα αποκόπτεται κατ’ αναλογία ποσό από την επιχορήγηση χωρίς άλλη προειδοποίηση.

3. Ο Δικαιούχος δύναται να αναθεωρεί τα επιμέρους ποσά του επιλέξιμου προϋπολογισμού της αίτησης και διευκρινίζονται τα ακόλουθα:

(α) Σε περίπτωση που το ύψος της πραγματικής ολικής επιλέξιμης δαπάνης είναι κατώτερο του ολικού επιλέξιμου προϋπολογισμού της αίτησης για επιχορήγηση, για τη χορηγία θα ληφθεί υπόψη η πραγματική ολική επιλέξιμη δαπάνη.

(β) Σε περίπτωση που το ύψος της πραγματικής ολικής επιλέξιμης δαπάνης είναι ανώτερο του ύψους του ολικού επιλέξιμου προϋπολογισμού της αίτησης για επιχορήγηση, για τη χορηγία θα ληφθεί υπόψη ο ολικός επιλέξιμος προϋπολογισμού της αίτησης.

4. Η χορηγούσα Αρχή δικαιούται να αρνηθεί την καταβολή στον δικαιούχο ολόκληρου ή μέρους του ποσού χορηγίας εάν ο δικαιούχος, πέραν της υποχρέωσης υλοποίησης της διοργάνωσης Χριστουγεννιάτικου Χωριού δεν ικανοποιήσει όλα τα καθήκοντα και υποχρεώσεις, που αναφέρονται στο Σχέδιο, το οποίο αποτελεί αναπόσπαστο μέρος της παρούσας Συμφωνίας Δημόσιας Χρηματοδότησης και στην παράγραφο 3 <Λοιπές υποχρεώσεις της παρούσας αίτησης.

5. Η καταβολή της χορηγίας στον δικαιούχο θα πραγματοποιηθεί κατόπιν επαλήθευσης της υλοποίησης των συγκεκριμένων παρεμβάσεων που αναφέρονται στην εν λόγω έγκριση.

1. Ο δικαιούχος δίδει τη συγκατάθεση του, όπως η χορηγούσα Αρχή διενεργεί οποιοδήποτε έλεγχο και αντλεί σχετικές πληροφορίες από αρχεία με προσωπικά του δεδομένα, που τηρούνται από άλλα Υπουργεία / Κυβερνητικά Τμήματα / Υπηρεσίες / Οργανισμούς.
2. **λοιπεσ υποχρεωσεισ δικαιουχου**
3. Ο Δικαιούχος οφείλει να επιτρέπει επιτόπιες επαληθεύσεις για τις υποβαλλόμενες δαπάνες από αρμόδιες ελεγκτικές αρχές του Κράτους.
4. Ο Δικαιούχος, πέραν της υποχρέωσης υλοποίησης της διοργάνωσης Χριστουγεννιάτικου Χωριού 2023 - 2024, και πέραν της υποχρέωσης τήρησης όλων των υποχρεώσεων που απορρέουν από το Σχέδιο, οφείλει να ικανοποιήσει τα ακόλουθα:
5. Ολοκληρώσει το σκοπό για τον οποίο παραχωρείται η χορηγία. Στις περιπτώσεις όπου λόγω γεγονότων ανωτέρας βίας (ζημιές από φυσικά αίτια ή πόλεμο κ.ο.κ ) ο Δικαιούχος δεν είναι σε θέση να ολοκληρώσει το έργο, το Υφυπουργείο Τουρισμού δύναται να πραγματοποιήσει πληρωμές προς το Δικαιούχο για επιλέξιμες δαπάνες που είχαν ολοκληρωθεί πριν να έχουν επισυμβεί τα γεγονότα αυτά (ανωτέρας βίας).
6. Παρέχει στο Υφυπουργείο Τουρισμού ή/και άλλες αρμόδιες Αρχές, όλες τις αναγκαίες εξηγήσεις, στοιχεία και πληροφορίες σχετικά με το σκοπό για τον οποίο παραχωρείται η χορηγία. Σε περίπτωση που έχουν συμβεί μετά την υποβολή της Αίτησης, αλλαγές στα δεδομένα της Αίτησης, τέτοιες που αν αποτελούσαν μέρος της Αίτησης θα οδηγούσαν σε απόρριψη της, ο Δικαιούχος οφείλει να ενημερώσει το Υφυπουργείο.
7. Λαμβάνει τα απαραίτητα μέτρα για αποφυγή διπλής χρηματοδότησης των δαπανών του είτε από εθνικούς πόρους είτε από πόρους της ΕΕ και να βεβαιώνει σχετικά όταν αυτό το απαιτείται.
8. Συμμορφώνεται με τις εθνικές και ενωσιακές νομοθεσίες και πολιτικές για την προστασία και βελτίωση του περιβάλλοντος, την τήρηση της Αρχής Μη-Πρόσκλησης Σημαντικής Βλάβης στο περιβάλλον, για τις κρατικές ενισχύσεις, τον ανταγωνισμό, την ισότητα ευκαιριών μεταξύ ανδρών και γυναικών και τη μη διάκριση καθώς και τις δημόσιες συμβάσεις στις περιπτώσεις αναθετουσών αρχών.
9. Κατ’ εφαρμογή του περί της Λογιστικής και Δημοσιονομικής Διαχείρισης και περί του Χρηματοοικονομικού Ελέγχου της Δημοκρατίας Νόμου, Ν38(Ι)/2014, ο Δικαιούχος οφείλει να ικανοποιήσει τα ακόλουθα:
10. Συμμορφώνεται με τις αρχές της χρηστής χρηματοοικονομικής διαχείρισης κατ’ αναλογίαν των ισχυόντων στο άρθρο 7 του Ν38(Ι)/2014 Νόμου
11. Λειτουργεί με διαφάνεια και στη βάση της αρχής της ίσης μεταχείρισης
12. Διασφαλίζει και αποδεικνύει ότι η χορηγία αξιοποιείται προς το σκοπό για τον οποίο αυτή παρέχεται.
13. Διασφαλίζει την εφαρμογή αποδοτικού και αποτελεσματικού συστήματος εσωτερικού ελέγχου
14. Χρησιμοποιεί λογιστικό σύστημα, το οποίο να δίνει ακριβή, ολοκληρωμένη και αξιόπιστη πληροφόρηση ανά πάσα στιγμή
15. Υπόκειται σε ανεξάρτητο έλεγχο, ο οποίος διενεργείται σύμφωνα με τα Διεθνή Πρότυπα Ελέγχου και ο οποίος περιλαμβάνει τις οικονομικές καταστάσεις
16. Εφαρμόζει κατάλληλους κανόνες και διαδικασίες, ώστε να διασφαλίζεται και να αποδεικνύεται η ορθολογιστική διαχείριση της κρατικής χορηγίας.
17. Εάν διαπιστωθεί ότι ο Δικαιούχος έχει υποβάλει ψευδή στοιχεία ή παραπλανητικά στοιχεία και πληροφορίες ή αποσιωπήσει τέτοια στοιχεία, η Χορηγούσα Αρχή θέτει την απόφαση έγκρισης αυτοδικαίως ως ουδέποτε εκδοθείσα και ο Δικαιούχος υποχρεούται να επιστρέψει τη δημόσια επιχορήγηση που θα του έχει καταβληθεί, εντόκως.
18. **εφαρμοστεο δικαιο**

Η παρούσα συμφωνία διέπεται και ερμηνεύεται αποκλειστικά με τους Νόμους της Κυπριακής Δημοκρατίας και θα εμπίπτει στη δικαιοδοσία των Κυπριακών Δικαστηρίων.

Όλοι οι όροι της παρούσας Συμφωνίας είναι βασικοί και ουσιώδεις. Η μη τήρηση από τον Δικαιούχο, των υποχρεώσεων και των όρων της παρούσας Συμφωνίας Δημόσιας Χρηματοδότησης, είναι δυνατό να οδηγήσει στην προσωρινή ή οριστική ανάκληση και διακοπή της χρηματοδότησης, και ανάλογα με την περίπτωση, στην επιβολή νομικών κυρώσεων σύμφωνα με τα προβλεπόμενα στις σχετικές Νομοθεσίες. Όλοι οι όροι της παρούσας Συμφωνίας είναι δεσμευτικοί τόσο για τον καθένα από τους Συμβαλλόμενους ομού και/ή κεχωρισμένως, όσο και για αντιπροσώπους, πληρεξούσιους, εκδοχείς και διαχειριστές τους.

Συνταχθείσα στην ελληνική γλώσσα σε δύο πρωτότυπα, όπου ένα πρωτότυπο προορίζεται για την Χορηγούσα Αρχή και ένα πρωτότυπο για τον Δικαιούχο, και υπογραφείσα την **…………………**

**Εκ μέρους και για λογαριασμό της Χορηγούσας Αρχής:**

|  |  |
| --- | --- |
| Υπογραφή: ..........................................  Τίτλος: ................................................  Όνομα: ................................................. | Μάρτυρες:  1. Υπογραφή: ...........................................  Όνομα: .................................................  2. Υπογραφή: ...........................................  Όνομα: ................................................ |

**Εκ μέρους και για λογαριασμό του Δικαιούχου:**

|  |  |
| --- | --- |
| Υπογραφή: ..........................................  Τίτλος: ................................................  Όνομα: ................................................. | Μάρτυρες:  1. Υπογραφή: ...........................................  Όνομα: .................................................  2. Υπογραφή: ...........................................  Όνομα: ................................................ |